
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 109 
Τροποποίηση διατάξεων του Π.Δ. 124/2003 «Κανονισμός 
πρόσληψης προσωπικού με σχέση εργασίας ιδιωτι¬ 
κού δικαίου, στο Πυροσβεστικό Σώμα, ως πυροσβε¬ 
στών εποχικής απασχόλησης». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 6 του Ν. 3103/2003 «Εκδοση διαβατηρί¬ 
ων από την Ελληνική Αστυνομία και άλλες διατάξεις» (Α' 
23), όπως έχει τροποποιηθεί με την παρ. 3 του άρθρου 
δεύτερου του Ν. 3547/2007 «Κύρωση της Συμφωνίας 
μεταξύ της Κυβέρνησης της Ελληνικής Δημοκρατίας και 
του Συμβουλίου Υπουργών της Βοσνίας - Ερζεγοβίνης 
για την επανεισδοχή ατόμων που διαμένουν παράνομα 
στο έδαφος των κρατών τους και του Πρωτοκόλλου 
Εφαρμογής αυτής» (Α' 67). 

β. Του άρθρου 22 παρ. 3 του Ν. 2362/1995 «Περί Δημο¬ 
σίου Λογιστικού, Ελέγχου των δαπανών του Κράτους 
και άλλες διατάξεις» (Α' 247) όπως η παράγραφος αυτή 
τροποποιήθηκε με το άρθρο 22 παρ. 3 του ν. 3871/2010 
(Α' 141). 

γ. Του άρθρου 6 του Π. δ/τος 164/2004 «Ρυθμίσεις για 
τους εργαζόμενους με συμβάσεις ορισμένου χρόνου 
στο δημόσιο τομέα» (Α' 134). 

δ. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του Π.Δ. 63/2005 (Α' 98). 

στ. Του Π. δ/τος 184/2009 «Σύσταση Υπουργείου Προ¬ 
στασίας του Πολίτη και καθορισμός των αρμοδιοτήτων 
του» (Α' 213). 

ζ. Του Π. δ/τος 85/2012 «Ιδρυση και μετονομασία 
Υπουργείων, μεταφορά και κατάργηση θέσεων» (Α' 141). 

η. Της υπ’ αριθ. Υ48/9-7-2012 Απόφασης Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Οικονομικών Χρήστου Σταϊκούρα» (Β' 2105). 

θ. Του Π. δ/τος 101/2012 «Υπαγωγή του Πυροσβεστικού 
Σώματος στη Γ ενική Γ ραμματεία Πολιτικής Προστασίας 
του Υπουργείου Δημόσιας Τάξης και Προστασίας του 
Πολίτη και τροποποίηση του π.δ. 215/2007» (Α' 167). 

ι. Του Π. δ/τος 113/2010 «Ανάληψη υποχρεώσεων από 
τους διατάκτες» (Α' 194). 


2. Τις υπ’ αριθ. 72326/11-12-2012 (Β4ΜΨΙ-8ΣΞ), 72329/11- 
12-2012 (Β4ΜΨΙ-63Λ), 72324/11-12-2012 (Β4ΜΨΙ-Ω61), 
19858/01-04-2013 (ΒΕΑΗΙ-2Η8), 72330/11-12-2012 (Β4ΜΨΙ- 
2ΒΠ) 19857/01-04-2013 (ΒΕΑΗΙ-Ξ9Χ) αποφάσεις δέσμευ¬ 
σης πιστώσεων. 

3. Το γεγονός ότι από τις διατάξεις του διατάγματος 
αυτού θα προκληθεί δαπάνη σε βάρος του Κρατικού 
Προϋπολογισμού ύψους 11.334.917 € κατ’ ανώτατο όριο 
για το τρέχον οικονομικό έτος και δαπάνη ομοίου ύψους 
κατ’ ανώτατο όριο για τα έτη 2014 και 2015. Για το έτος 
2013 θα επιβαρυνθεί ο προϋπολογισμός του Υπουργείου 
Δημόσιας Τάξης και Προστασίας του Πολίτη (ειδικός 
φορέας 43-120) και συγκεκριμένα οι κάτωθι ΚΑΕ: 0342 
(8.092.685,00 € ), 0352 (2.400.822,19 €), 0511 (168.213,50 €), 
0512 (373.196,21 €) και 0716 (300.000,00 €). Για τα επό¬ 
μενα οικονομικά έτη η εν λόγω δαπάνη θα βαρύνει τον 
προϋπολογισμό του ανωτέρω Υπουργείου στον οποίο 
θα εγγράφονται κάθε έτος οι απαραίτητες πιστώσεις 
για την κάλυψη των σχετικών δαπανών. 

4. Την υπ' αριθ. 154/2013 γνωμοδότηση του Συμβου¬ 
λίου της Επικράτειας, μετά από πρόταση του Υπουρ¬ 
γού Δημόσιας Τάξης και Προστασίας του Πολίτη, του 
Υπουργού Διοικητικής Μεταρρύθμισης και Ηλεκτρονικής 
Διακυβέρνησης και του αναπληρωτή Υπουργού Οικονο¬ 
μικών, αποφασίζουμε: 

Αρθρο 1 

1. Η παρ. 1 του άρθρου 1 του π.δ. 124/2003 (Α' 108) όπως 
αντικαταστάθηκε με το άρθρο 1 παρ. 1 του π.δ. 121/2007 
(Α' 155) αντικαθίσταται ως εξής: 

«Πυροσβέστες εποχικής απασχόλησης με σχέση ερ¬ 
γασίας ιδιωτικού δικαίου ορισμένου χρόνου, προσλαμ¬ 
βάνονται στο Πυροσβεστικό Σώμα κάθε έτος, για την 
κάλυψη παροδικής φύσεως αναγκών του. Η διάρκεια της 
απασχόλησης των πυροσβεστών εποχικής απασχόλη¬ 
σης είναι έως πέντε (5) μήνες ετησίως. Ο αριθμός των 
συμβασιούχων και η διάρκεια απασχόλησης καθορίζεται 
κατ’ έτος με απόφαση της Επιτροπής της ΠΥΣ 33/2006 
όπως τροποποιήθηκε και ισχύει». 

2. Η παρ. 7 του άρθρου 3 του π.δ 124/2003, όπως αντι- 
καταστάθηκε με το άρθρο 1 του π.δ 118/2005 (Α' 175) και 
με την παρ. 3 του άρθρου 1 του π.δ 121/2007 (Α' 155), 
αντικαθίσταται ως εξής: 

«Οι πυροσβέστες εποχικής απασχόλησης με σχέση 
εργασίας ιδιωτικού δικαίου ορισμένου χρόνου οι οποίοι 

εξακολουθούν να συμπεριλαμβάνονται στους σχετικούς 
πίνακες επιτυχόντων όπως έχουν διαμορφωθεί από το 
έτος 2003, (έτος αρχικής πρόσληψης) έως και σήμε¬ 
ρα, προσλαμβάνονται εκ νέου στην Υπηρεσία αρχικής 
πρόσληψης με την ίδια ειδικότητα για το έτος 2013 
με δυνατότητα επαναπρόσληψής τους και για τα έτη 
2014 και 2015 εφόσον επιθυμούν και διαθέτουν κατά 
το χρόνο πρόσληψής τους την προβλεπόμενη από το 
άρθρο 1 παρ. 2γ του παρόντος διατάγματος υγεία και 
ειδικές υπηρεσιακές ανάγκες το επιβάλλουν. Οι ανά¬ 
γκες αυτές πιστοποιούνται για κάθε ένα από τα παρα¬ 
πάνω έτη με πράξη του Αρχηγού του Πυροσβεστικού 
Σώματος η οποία εκδίδεται μέχρι την 31η Ιανουάριου, 
χωρίς να λαμβάνεται υπόψη για την περίπτωση αυτή 
το ανώτερο ανά κατηγορία όριο ηλικίας όπως αυτό 
καθορίζεται στην παρ. 2 του άρθρου 1 του παρόντος. 
Οι ως άνω προσλαμβανόμενοι εφόσον προσκομίσουν 
κατ’ έτος τα προβλεπόμενα από το άρθρο 2 παρ. 2 του 
παρόντος έγγραφα, απαλλάσσονται από τις διαδικα¬ 
σίες πιστοποίησης της καλής κατάστασης της υγείας 
τους και τις αθλητικές εξετάσεις που προβλέπονται 
από το άρθρο 3 παρ. 5 του παρόντος. Κατ’ εξαίρεση 
οι προσλαμβανόμενοι υποβάλλονται κάθε φορά και σε 


αθλητικές δοκιμασίες, όταν γίνεται ειδική προς τούτο 
μνεία στην έκθεση αξιολόγησής τους». 

Άρθρο 2 
Έναρξη ισχύος 

Η ισχύς των διατάξεων του παρόντος διατάγματος 
αρχίζει από τη δημοσίευσή του στην Εφημερίδα της 
Κυβερνήσεως. 

Στον Υπουργό Δημόσιας Τάξης και Προστασίας του 
Πολίτη αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 13 Ιουνίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΟΙΚΟΝΟΜΙΚΩΝ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΧΡΗΣΤΟΣ ΣΤΑΪΚΟΥΡΑΣ ΑΝΤΩΝΙΟΣ ΜΑΝΙΤΑΚΗΣ 

ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ 

